Thackeray Box Office Collection Day 3: नवाजुद्दीन सिद्दीकी की 'ठाकरे' की जबरदस्त कमाई, तीसरे दिन बटोरे इतने करोड़  
नवाजुद्दीन सिद्दीकी की 'ठाकरे' की जबरदस्त कमाई
'ठाकरे' बॉक्स ऑफिस पर अच्छा प्रदर्शन कर रही है
नवाजुद्दीन सिद्दीकी की एक्टिंग को खूब पसंद कर रहे हैं लोग
नवाजुद्दीन सिद्दीकी (Nawazuddin Siddiqui) की  फिल्म 'ठाकरे' (Thackeray) ने दूसरे दिन 10 करोड़ की कमाई की थी. इसको देखकर कहा जा रहा है कि रविवार को भी फिल्म 'ठाकरे' (Thackeray) ने करीब 9-10 करोड़ के बीच कमाई की है.  शिवसेना पार्टी के संस्थापक बालासाहेब ठाकरे (BalaSaheb Thackeray) के जीवन पर आधारित बायोपिक फिल्म को हिंदी के अलावा मराठी व अंग्रेजी भाषा में भी रिलीज किया गया है. बालासाहेब ठाकरे के किरदार में नवाजुद्दीन सिद्दीकी (Nawazuddin Siddiqui) की खासियत है उनकी जबरदस्त एक्टिंग और वह अपनी इस कला से हर किसी को मोह लेते हैं. 
फिल्म 'ठाकरे' (Thackeray) में नवाजुद्दीन बालासाहेब ठाकरे (Balasaheb Thackeray) के किरदार में नजर आ रहे हैं. फिल्म के लिए उनका लुक देखकर लोग बिल्कुल हैरान रह गए थे. फिल्म के ट्रेलर में नवाजुद्दीन (Nawazuddin) हूबहू ठाकरे की तरह नजर आ रहे हैं. उनके इस लुक के लिए प्रोस्थेटिक मेकअप का इस्तेमाल किया गया है जिसे साकार रूप आर्टिस्ट प्रीति शील सिंह ने दिया.